Document ID: /roh_data/filtered/fineweb-2-filterrobots_roh.jsonl.gz/27100

Radund 6'000 dunnas en Svizra tschiffan mintg'onn la diagnosa cancer dal sain. Uschia er Claudia Cathomen, la dunna da 51 onns da Falera. E la diagnosa è stada in schoc, perquai che «jau na sun mai stada malsauna e na fiss perquai er bunamain betg ida a la mammografia che mintga dunna tschiffa l'invit da far suenter ses 50avel anniversari». Per fortuna è ella ida, perquai che suenter quest'emprima mammografia èn svelt suandadas ulteriuras controllas, ina biopsia, e la diagnosa.
I dovra bler temp da sa revegnir
E malgrà che Claudia Cathomen ha gì cletg en il discletg e pudì laschar operar il tumor baud, è cancer betg simplamain sco ina varicla ch'ins po tagliar davent e lura èsi bun. Cancer e cunzunt er la medicaziun encunter, strapatschan l'entir corp ed er l'olma.
TR Telesguard 17:40